Die SJG se 'Bietjie Hoop Projek' is goed op dreef. 8 Teddiebeertjies is reeds ontvang. Dankie aan elkeen wat al 'n bidbeertjie gebrei het. Ons gaan vir elkeen van hulle 'n spesiale kind vind.
WOW wat 'n ondervinding! 22 leerders het die langnaweek na Bothaville vertrek om die Imagine kamp by die Nampoo terrein by te woon. Hulle het die woord van die Here soos #sponsies opgedrink. Ons deel graag 1 van die getuienisse van een van ons leerders.
Dit was 'n wonderlike manier om die Here te leer ken en hom te prys. Die Here het vir ons 'n wêreld gegee om Sy woord te versprei en Hom te eer. Hy het aan die kruis gesterwe vir ons sondes en dit is ongelooflik! Daar is geen einde aan Sy liefde vir ons nie. Die wonderwerke wat Hy doen is genade onbeskryflik groot! En Hy het dit al in soveel maniere bewys, onmoontlike maniere maar dit is net Hy wat dit kan doen. Jy moet nooit opgee in jou lewe nie, want die Here het nie op jou opgegee nie. As jy struikel en sukkel vra die Here om jou te help in jou situasie en Hy sal want Hy luister na elke gebed, sien jou elke beweging en het alreeds jou lewe vorentoe beplan. Jy moet net besluit watter pad jy wil neem. Ons glo in more, want die Here maak nuut. Ons droom van vrede, want God is liefde.
Ons bring veranderinge, want die Gees beweeg. Ons is 'n kerk van van vandag en die leiers van more!
Dit is nooit te laat om jou hart aan die Here oor te gee nie. Hy is ons "savior king, deliverer, healer, friend, teacher, helper, peace maker and passion giver". Ons moet Sy voorbeelde volg, mense te help waar ons kan en om sy woord te versprei en dit nie net vir ons self te hou nie!